I forbindelse med udendørs tagarbejde på et biogasanlæg i Smidstrup i Vendsyssel, faldt en 38-årig mand ned på et betondæk. Ulykken skete mandag middag og efter halvandet døgn i kritisk tilstand på Sygehus Syd, afgik han ved døden tirsdag. Det skriver Fagbladet 3F. De nærmere omstændigheder ved den tragiske ulykke er endnu ukendte. - Vi efterforsker stadig sagen, ligesom at Arbejdstilsynet også har været på ulykkesstedet, siger Ole Buus, vagtchef hos Nordjyllands Politi til Fagbladet 3F. Manden blev hentet og fløjet i akutlægehelikopter til Aalborg Universitetshospital, hvor han blev indlagt i kritisk tilstand. Faldet, som den 38-årige pådrog sig i forbindelse med arbejdet på tilbygningen af biogasanlægget, var fire-fem meter. Han faldt igennem et 80 gange 85 centimeter hul og landede på et betondæk. Her pådrog han sig hårde kvæstelser. De nærmere omstændigheder kendes ikke for nuværende.
En 38-årig tagdækker har mistet livet efter en arbejdsulykke i Smidstrup mandag, hvor han faldt fire-fem meter.